**ANEXA 9 - METODOLOGIA DE CALCUL PENTRU BUGETUL OPERAȚIONAL AL MUNICIPIILOR REȘEDINȚĂ DE JUDEȚ ÎN PERIOADA DE PROGRAMARE 2014-2020[[1]](#footnote-1)**

Bugetul operațional este un instrument pentru facilitarea prioritizării unui pachet de investiții într-o perioadă de implementare clar determinată. Pentru sumele provenind din fondurile europene structurale și de investiții aferente perioadei de programare 2014-2020, data limită a implementării proiectelor este sfârșitul anului 2023.

Bugetul operațional pentru municipiile reședință de județ din România a fost elaborat parcurgând următoarele etape:

1. **Definirea bugetului nealocat**. Bugetul nealocat al unei unități administrativ - teritoriale reprezintă volumul fondurilor pe care o autoritate locală îl poate folosi pentru cheltuieli variate, inclusiv pentru investiții de capital și, respectiv, cheltuielile de operare și mentenanță aferente acestora.

Pentru fiecare municipiu reședință de județ eligibil în cadrul axei prioritare 4 *Sprijinirea dezvoltării urbane durabile,* bugetul nealocat anual a fost calculat pentru șase ani anteriori (2009-2014), folosind următorul mod de calcul:

Buget nealocat = (Venituri proprii) + (Sume defalcate din TVA pentru echilibrarea bugetelor locale) + (Alte venituri)

1. **Determinarea mediei bugetului nealocat pentru perioada 2009-2014**. S-a observat că bugetul nealocat anual, calculat după formula prezentată mai sus, prezintă unele variații, stabilirea unei medii aferentă perioadei analizate reprezentând o bază mai bună pentru estimarea bugetului nealocat pe termen mediu.

**Astfel, a fost calculată valoarea medie a bugetului nealocat în perioada 2009-2014**, ca un indicator relevant pentru estimarea valorii bugetului total nealocat aferent perioadei 2014-2023.

1. **Estimarea bugetului total nealocat pentru perioada de implementare 2014-2023** Valoarea estimată a bugetului total nealocat, pentru întreaga perioadă de implementare 2014-2023, s-a realizat plecând de la media bugetului nealocat pentru perioada de referință 2009-2014 ajustată cu ratele de creștere anuală estimate (reflectând atât creșterea economică, cât și inflația anticipată), între 5% și 7% anual, astfel:

*Rate de creștere anuală estimate pentru calcularea bugetului nealocat total*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
|  | 5% | 5,5% | 6% | 6,5% | 7% | 7% | 7% | 7% | 7% |

1. **Determinarea bugetului operațional pentru perioada de implementare 2014-2023**. Bugetul nealocat pe care o unitate administrativ - teritorială îl are la dispoziție poate fi folosit atât pentru finanțarea unor investiții de capital, cât și pentru alte cheltuieli. Având în vedere că investițiile de capital presupun și cheltuieli ulterioare de operare și mentenanță, cu cât se va aloca un buget mai mare pentru investiții de capital, cu atât vor fi mai mari cheltuielile de operare și mentenanță care vor fi acoperite din bugetele nealocate viitoare.

Pentru stabilirea bugetului operațional s-a propus o pondere prudentă de 30% din bugetul total nealocat al perioadei 2014-2023.

Documentul Justificativ pentru finanțare din fonduri ESI, care va fi elaborat de fiecare muncipiu reședință de județ, va include o listă de proiecte prioritare pentru perioada de implementare 2014-2023 a căror valoare să reflecte valoarea investiției (contribuția beneficiarului la cheltuielile eligibile și neeligibile), inclusiv cheltuielile totale de operare si mentenanță, cu o valoare totală egală cu valoarea bugetului operațional pentru perioada 2014-2023. Se poate admite o creștere de maximum 10% a bugetului operațional pentru prioritizarea proiectelor autorităților publice.

În tabelul alăturat sunt evidențiate bugetele nealocate anuale 2009-2014, media acestei perioade, estimarea bugetului total nealocat pentru 2014-2023, cât și valoarea bugetului operațional propus, respectiv limita maximă admisă pentru prioritizarea proiectelor propuse de către cele 39 municipii reședință de județ.

**Calcul buget operațional municipii reședință de județ pentru perioada de implementare 2014-2023**

Milioane Euro



1. Propunere metodologie conform studiului *Cadrul metodologic pentru implementarea eficientă a activităților de dezvoltare urbană durabilă* (Banca Mondială) [↑](#footnote-ref-1)